На основу члана 2. става (3) тачке х., члана 7. тачке а), чланова 39. и 45. Закона о Централној банци Босне и Херцеговине („Службени гласник БиХ“, бр. 1/97, 29/02, 8/09, 13/03, 14/03, 09/05, 76/06 и 32/07), Управни одбор Централне банке Босне и Херцеговине, на 3. сједници одржаној дана 27.3.2025. године, доноси

ОДЛУКУ

о пуштању у оптицај кованог новца конвертибилне марке

апоена 5 и 50 фенинга и 1 конвертибилне марке

Члан 1.

(Уводне одредбе)

Централна банка Босне и Херцеговине извршила је ковање кованог новца конвертибилне марке (у даљњем тексту: ковани новац КМ) у апоенима 5 и 50 фенинга и 1 конвертибилне марке, издања 2025. године

Члан 2.

(Основна обиљежја и дизајн кованог новца КМ)

(1) Ковани новац КМ из члана 1. ове одлуке има основна обиљежја и дизајн, како слиједи:

1. ковани новац апоена 5 фенинга у складу с Одлуком о издавању, основним обиљежјима и пуштању у оптицај кованог новца у апоенима од 5 конвертибилних марака и 5 фенинга („Службени гласник БиХ“, бр. 92/05).

б) ковани новац апоена 50 фенинга у складу с Одлуком о издавању, основним обиљежјима и пуштању у оптицај кованог новца од 10, 20 и 50 фенинга („Службени гласник БиХ“, бр. 24/98 и 25/98),

ц) ковани новац апоена 1 конвертибилне марке у складу с Одлуком о издавању, основним обиљежјима и пуштању у оптицај кованог новца од 1 и 2 конвертибилне марке („Службени гласник БиХ“, бр. 20/00).

(2) Ковани новац КМ из члана 1. ове одлуке кован је с годином издања “2025”.

Члан 3.

(Законско средство плаћања)

Ковани новац КМ из ове одлуке, по Закону о Централној банци Босне и Херцеговине, све јавне и приватне институције и установе, правна и физичка лица обавезна су да прихвате у њиховој номиналној вриједности као законско средство плаћања, када им се понуде у готовинским трансакцијама, односно у поравнању и плаћању било којих обавеза према њима, на цијелој територији Босне и Херцеговине.

Члан 4.

(Пуштање у оптицај кованог новца КМ)

Ступањем на снагу ове одлуке Централна банка Босне и Херцеговине ће, преко Централне канцеларије, главних јединица и филијала, ковани новац КМ из ове одлуке пуштати у оптицај сукцесивно, у складу с инвентуром залиха кованог новца КМ и планом издавања кованог новца КМ у оптицају.

Члан 5.

(Ступање на снагу)

Ова одлука ступа на снагу осмог дана од дана објављивања у “Службеном гласнику БиХ”, а објавиће се и у “Службеним новинама Федерације БиХ”, “Службеном гласнику Републике Српске” и “Службеном гласнику Брчко дистрикта БиХ”.

 **Предсједавајућа**

 **Управног одбора Централне банке**

Број: УВ-122-02-1-843-13/25 **Босне и Херцеговине**

Сарајево, 27.3.2025. године **ГУВЕРНЕРКА**

 **др. Јасмина Селимовић**